Lucian Romașcanu, propunerea pentru funcția de ministru al Culturii în cabinetul Tudose, este fost director executiv al Kanal D, fost director general al tabloidului Cancan și director executiv al tabloidului Libertatea, scrie Pagina de media.

Lucian Romașcanu, cu experiență în industria media, este pe lista propunerilor de miniștri în guvernul Mihai Tudose, pentru funcția de Ministru al Culturii. Acesta este la primul mandat de parlamentar, el fiind senator PSD de Buzău. La începutul acestui an a fost numit secretar în Comisia de Media din Senat, iar ulterior a devenit Președinte al aceleiași comisii.

Potrivit paginademedia.ro, pâna la candidatura pentru Parlament, Lucian Romașcanu a fost country manager la TailWind, companie de programmatic advertising. Anterior, a lucrat în TVR (consilier al președintelui instituție Stelian Tănase și coordonator al departamentului de marketing), a fost director executiv al Kanal D, diector general al tabloidului Cancan și director executiv al tabloidului Libertatea.

Lista cu miniștrii din Cabinetul Tudose a fost votată miercuri în Comitetul Executiv al PSD.